झाबुआ अधिकार क्षेत्र के अंतर्गत गेल पाइप लाइन एवं प्रतिष्ठान की सुरक्षा और इसके संबंध में सुरक्षा प्रबंधन समिति की बैठक का आयोजन शनिवार को गेल झाबुआ में डीजीएम गेल असीम प्रसाद की अध्यक्षता में गेल कम्प्रेसर स्टेशन झाबुआ में किया गया। बैठक में प्रभारी कलेक्टर अनुराग चैधरी अतिरिक्त पुलिस अधीक्षक श्रीमती रचना भदौरिया, प्रभारी डिस्ट्रिक्ट कमाण्डेन्ट होमगार्ड श्री साहू, उप महाप्रबंधक सुरक्षा नोएडा एस.बी.त्यागी सहित सुरक्षा समिति के सदस्य उपस्थित थे। बैठक में सुरक्षा समिति के सदस्यों को जिले में बिछी गैस पाइप लाइन, गेल इण्डिया के संकेतक एवं क्या करे क्या नहीं करे के बारे में डीजीएम गेल झाबुआ द्वारा बताया गया। इमरजेन्सी के समय की जानी वाली कार्यवाही एवं सुरक्षा संबंधी उपायों की जानकारी दी गई। बैठक में उपस्थित अधिकारियों द्वारा सुरक्षा संबंधी शपथ भी ली गई।